YHDISTYKSEN TOIMINNAN KÄYNNISTÄMINEN UUDELLEEN ­­­­­­

Tässä asiakirjassa on käyty lyhyesti läpi yhdistyksen toiminnan uudelleen käynnistämiseen liittyviä asioita. Käytännössä asia voidaan hoitaa yhdellä kokouksella, jossa kuitataan aiempi toiminta ja päätetään jatkosta sekä tehdään sääntömääräiset henkilövalinnat.

**Aiempi toiminta**

Jos sääntömääräisiä kokouksia ei ole pidetty, toiminnan elvyttäminen kannattaa aloittaa

yksinkertaisella pöydän putsauksella. Se tarkoittaa sitä, että kutsutaan koolle yhdistyksen

yleinen kokous, jossa:

* kirjataan pöytäkirjaan, ettei toimintaa ole ollut viimeisinä vuosina ja, ettei myöskään

toimintakertomuksia ole laadittu

* kirjataan pöytäkirjan yhdistyksen pankkitilin saldo viimeisestä tiliotteesta ja todetaan,

ettei varsinaista kirjapitoa viime vuosilta ole tehty. Tiliote tulee liittää kokouksen

pöytäkirjaan

* pankkitilin tilinotteen saa em. pankista henkilö, jolla on tilinkäyttöoikeus. Tiedon tästä

henkilöstä saa pankista, jos sitä ei yhdistyksellä ole. Kyseistä henkilöä tulee pyytää

hankkimaan tiliote

* mikäli tiliotetta ei saada hankittua, kannattaa yhdistyksen aiemman toiminnan ja talouden

käsittely hoitaa vasta seuraavassa yhdistyksen yleisessä kokouksessa. Tällöin tilinotteen

voi noutaa henkilö, jolle toiminnan uudelleen käynnistävässä kokouksessa on

myönnetty tilinkäyttöoikeus. Tästä pitää toimittaa pankille pöytäkirjanote

* pankista kannattaa pyytää tiliote, joka ulottuu mahdollisimman kauas taaksepäin. Siitä

kannattaa tarkistaa onko tilillä ollut käyttöä viime vuosina. Periaatteessa tilillä ei pitäisi

olla kuin pankkimaksuihin liittyviä veloituksia sekä liiton maksamia jäsenmaksutilityksiä.

**Varsinaisen toiminnan käynnistäminen**

Tämän jälkeen voidaankin siirtyä itse toiminnan käynnistämiseen. Se voidaan hoitaa

samassa kokouksessa. Käsittelyssä tulee olla aiemmin käsiteltyjen asioiden lisäksi ainakin

seuraavat asiat:

* toimintasuunnitelma
* talousarvio
* puheenjohtajan valinta
* johtokunnan/hallituksen valinta
* tilinkäyttöoikeuksien myöntäminen
* edustaja piirihallitukseen ja sen yleisiin kokouksiin
* edustaja Reserviläisliiton yleiseen kokoukseen

Kahden viimeisen kohdan osalta toteaisin, että edustaja tulisi nimetä ainakin piirin osalta,

koska sinnepäin varmasti tulee yhteistoimintaa. Liiton osalta se ei ole aivan välttämätöntä.

Kokouksen esityslista voisi olla esim. seuraavanlainen:

1. Valitaan kokouksen puheenjohtaja(t), sihteeri(t) ja pöytäkirjantarkastajat.

2. Todetaan kokouksen laillisuus ja päätösvaltaisuus.

3. Hyväksytään kokouksen työjärjestys.

4. Käsitellään yhdistyksen viimeisten vuosien toiminta

5. Käsitellään yhdistyksen viimeisten vuosien talous

6. Vahvistetaan toimintasuunnitelma.

7. Vahvistetaan talousarvio.

8. Valitaan kaksi toiminnan tarkastajaa ja näille kaksi varamiestä.

9. Päätetään johtokunnan jäsenten lukumäärä sääntöjen määräämissä rajoissa.

10. Valitaan johtokunnan puheenjohtaja, jota nimitetään myös yhdistyksen puheenjohtajaksi.

11. Valitaan johtokunnan jäsenet

12. Päätetään yhdistyksen jäsenmaksu

13. Päätetään tilinkäyttöoikeuksista ja nimenkirjoittajista

14. Valitaan piirin sääntöjen edellyttämät edustajat piirin kokouksiin.

15. Valitaan liiton sääntöjen edellyttämät edustajat liiton kokouksiin.

16. Käsitellään muut johtokunnan esittämät tai jäsenten vähintään seitsemän (7)

vuorokautta ennen kokousta johtokunnalle kirjallisesti ilmoittamat asiat.

Välittömästi kokouksen jälkeen valittu johtokunta voi pitää ensimmäisen kokouksensa,

josta kannattaa myös mainita yleisen kokouksen kokouskutsussa. Tässä kokouksessa

tulee valita ainakin:

* varapuheenjohtajat
* henkilö, joka vastaanottaa liiton postin
* henkilö, joka käyttää liiton tarjoamaa nettijäsenrekisteriä
* muut mahdolliset vastuuhenkilöt eli henkilöt, jotka vastaavat toimintasuunnitelman mukaisen toiminnan järjestämisestä joko tapauskohtaisesti tai osa-alueittain.
* tiedotus- ja nettivastaava, olisi suotavaa, että yhdistys nimeäsi myös henkilön,

joka rakentaa yhdistykselle nettisivut liiton sivuston yhteyteen sekä on yhteydessä jäsenistön suuntaan. Jälkimmäisen voi hoitaa sähköpostilla, jota voi vuodenvaihteesta lähtien lähettää suoraan jäsenrekisteristä jäsenille.

Kun nämä päätökset on tehty, tulee niistä ilmoittaa asianomaisille tahoille eli piiriin,

liittoon ja yhdistysrekisteritoimistoon. Jälkimmäisen ilmoituksen voi hoitaa liiton kautta.

Lisäksi pankkiin tulee toimittaa tieto tilinkäyttöoikeuksien vaihtumisesta. Sen muoto

kannattaa kysyä pankista.

Samalla kannattaa keskustella itse reserviläistoiminnan käynnistämisestä. Se voi pitää

sisällään monenlaisia asioita kuten esim:

* ampuma-, esitelmä- tms. tilaisuus yhdistyksen jäsenille
* toimintaa esittelevän yleisötilaisuus
* osallistuminen piirin tai liiton järjestämään tapahtumaan jne.

Ensimmäisinä asioina yhdistyksen johtokunnassa kannattaa myös miettiä sääntömuutosta,

jossa yhdistyksen nimi ja jäsenyysehdot muutettaisiin nykyistä käytäntöä vastaavaksi.

Näin silloin, jos tätä ei ole tehty jo aiemmin.

Asiasta kannattaa olla yhteydessä omaan piiriin. Tarvittaessa ohjeita, neuvoja ja tukea

voi kysyä myös liitosta, puh 0400 930625, jarjesto@reservilaisliitto.fi